
Uznesenie Okresný súd Prešov v právnej veci obchodnej spoločnosti: STABOS, s. r. o., so sídlom Mierová 1401, Vranov nad Topľou 093 01, IČO: 44 759 886, zapísanej v Obchodnom registri Okresného súdu Prešov v odd. Sro, vložke č. 21764/P, v konaní o zrušenie obchodnej spoločnosti, takto rozhodol: I. Z r u š u j e obchodnú spoločnosť STABOS, s. r. o., so sídlom Mierová 1401, Vranov nad Topľou 093 01, IČO: 44 759 886, zapísanú v Obchodnom registri Okresného súdu Prešov v odd. Sro, vložke č. 21764/P, z dôvodu podľa § 68b ods. 1 písm. e) zákona č. 513/1991 Zb. Obchodný zákonník. II. Žiaden z účastníkov n e m á nárok na náhradu trov konania. odôvodnenie: 1. Dňa 22.11.2024 bolo začaté konanie o zrušení obchodnej spoločnosti STABOS, s. r. o., so sídlom Mierová 1401, Vranov nad Topľou 093 01, IČO: 44 759 886, podľa § 309b ods. 3 zákona č. 161/2015 Z.z. Civilný mimosporový poriadok (ďalej len „C.m.p.“) a to doručením Oznámenia o začatí konania o zrušení spoločnosti. 2. Konanie o zrušení spoločnosti bolo začaté z dôvodov, že spoločnosť je v omeškaní s plnením povinnosti podľa § 40 ods. 2 zákona č. 513/1991 Zb. Obchodný zákonník viac ako šesť mesiacov (osoba podľa odseku 1 je povinná uložiť riadnu individuálnu účtovnú závierku a mimoriadnu individuálnu účtovnú závierku do zbierky listín do deviatich mesiacov odo dňa jej zostavenia; to neplatí, ak sa do zbierky listín ukladá podľa osobitného predpisu), čím vznikol dôvod na zrušenie spoločnosti súdom aj bez návrhu podľa § 68b ods. 1 písm. e) zákona č. 513/1991 Zb. Obchodný zákonník. 3. V predmetnom Oznámení súd zároveň spoločnosť vyzval, aby v lehote 90 dní od doručenia tejto výzvy, odstránila dôvody pre ktoré sa konanie o zrušenie obchodnej spoločnosti začalo s odkazom na ustanovenie § 309b ods. 2 Civilného mimosporového poriadku a osvedčila, konkrétne: uložila chýbajúce účtovné závierky do zbierky listín a rozhodla o zmene sídla a následne podala riadny návrh na zápis zmeny sídla do obchodného. V prípade, že obchodná spoločnosť neodstráni dôvod na zrušenie obchodnej spoločnosti, súd pristúpi k jej zrušeniu v zmysle ustanovení § 309 a nasl. Civilného mimosporového poriadku. 4. Podľa § 68b ods. 1,2 zákona č. 513/1991 Zb. Obchodný zákonník, súd aj bez návrhu rozhodne o zrušení spoločnosti, ak a) zanikli predpoklady ustanovené zákonom pre vznik spoločnosti, b) orgány spoločnosti nie sú ustanovené v súlade so spoločenskou zmluvou, zakladateľskou zmluvou, zakladateľskou listinou, stanovami alebo týmto zákonom viac ako tri mesiace, c) spoločnosť nespĺňa podmienky podľa § 2 ods., d) spoločnosť poruší povinnosť vytvoriť alebo doplniť rezervný fond podľa tohto zákona, e) je spoločnosť v omeškaní s plnením povinnosti podľa § 40 ods. 2 viac ako šesť mesiacov,
alebo f) tak ustanoví tento zákon alebo osobitný zákon. Ak ide o dôvody na zrušenie spoločnosti podľa odseku 1, dôvod na zrušenie spoločnosti sa predpokladá, ak vyplýva z obchodného registra alebo listín uložených v zbierke listín. 5. Podľa § 309d ods. 1 C.m.p., ak spoločnosť neosvedčí odstránenie dôvodu, pre ktorý sa začalo konanie o zrušení spoločnosti, súd po márnom uplynutí lehoty na odstránenie dôvodu pre zrušenie spoločnosti rozhodne o zrušení spoločnosti a rozhodnutie doručí spoločnosti. 6. Vzhľadom k tomu že boli splnené podmienky podľa § 309d ods. 1 C.m.p., nakoľko spoločnosť v stanovenej lehote 90 dní neosvedčila odstránenie dôvodov, pre ktoré sa začalo konanie o zrušení spoločnosti, súd po márnom uplynutí lehoty rozhodol o zrušení spoločnosti. 7. O trovách konania súd rozhodol podľa ustanovenia § 52 C.m.p, v zmysle ktorého žiaden z účastníkov nemá nárok na náhradu trov konania, ak tento zákon neustanovuje inak. Poučenie: Proti uzneseniu o zrušení obchodnej spoločnosti (družstva) je prípustné odvolanie v lehote 15 dní od doručenia uznesenia a môže ho podať spoločnosť. Odvolanie sa podáva na súde, proti ktorého uzneseniu odvolanie smeruje. V odvolaní nemožno namietať skutočnosti, ktoré nastali po vydaní uznesenia o zrušení obchodnej spoločnosti (družstva). Ak bolo podané odvolanie proti uzneseniu, súd prvej inštancie môže uznesenie o zrušení spoločnosti zrušiť, ak odvolaniu v celom rozsahu vyhovie.

